62022CO0302_INF
2022 m. spalio 3 d. Teisingumo Teismo (aštuntoji kolegija) nutartis
Freebird Airlines Europe
(Byla C-302/22)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Oro transportas – Reglamentas (EB) Nr. 261/2004 – 5 straipsnio 3 dalis – Kompensacija oro transporto keleiviams skrydžio didelio vėlavimo atveju – Atleidimas nuo pareigos mokėti kompensaciją – Ypatingos aplinkybės – Orlaivio susidūrimas su paukščiais – Avarinio stabdymo manevras, pakenkęs orlaivio padangoms“
Transportas – Oro transportas – Reglamentas Nr. 261/2004 – 5 straipsnio 3 dalis – Kompensavimas ir pagalba keleiviams – Skrydžio atšaukimas arba atidėjimas ilgam laikui – Atleidimas nuo pareigos mokėti kompensaciją – Sąlyga – Ypatingos aplinkybės – Sąvoka – Orlaivio pakilimo stadijos nutraukimas dėl jo susidūrimo su paukščiais, dėl kurio buvo atliktas avarinio stabdymo manevras, pakenkęs orlaivio padangoms – Įtraukimas – Oro vežėjo atliekamas visų pagrįstų priemonių ėmimasis siekiant išvengti atšaukimo arba atidėjimo – Apimtis – Nacionalinio teismo atliekamas tikrinimas
(Europos Parlamento ir Tarybos reglamento Nr. 261/2004 14 ir 15 konstatuojamosios dalys, 5 straipsnio 3 dalis ir 7 straipsnis)
(žr. 16–23 punktus ir rezoliucinę dalį)
Rezoliucinė dalis
2004 m. vasario 11 d. Europos Parlamento ir Tarybos reglamento (EB) Nr. 261/2004, nustatančio bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinančio Reglamentą (EEB) Nr. 295/91, 5 straipsnio 3 dalis
turi būti aiškinama taip:
orlaivio pakilimo stadijos nutraukimas dėl jo susidūrimo su paukščiais, dėl kurio buvo atliktas avarinio stabdymo manevras, pakenkęs orlaivio padangoms, patenka į sąvoką „ypatingos aplinkybės“, kaip jos suprantamos pagal šią nuostatą.